text: # Genghis Khan
  Genghis Khan (Mùng-gū-ngṳ̄: ᠴᠢᠩᠭᠢᠰ 
  ᠬᠠᠭᠠᠨ, 1162 n. - 1227 n. 8 ng. 25 h.) miàng Temüjin (ᠲᠡᠮᠦᠵᠢᠨ), sê Mùng-gū Dá̤-guók gì gióng-lĭk-ciā. 
  Ĭ găk 1206 nièng tūng-ék Mùng-gū, cê̤ṳ-chĭng Genghis Khan, é-sé̤ṳ sê „Dâi-hāi gì Khan“. Gáu-muōi-lāu páh Să̤-hâ gâe̤ng Gĭng-guók, miĕk Să̤-lièu, bô puái buô-dôi hióng să̤ páh, miĕk lâi iā sâ̤ guók-gă, tié-lāu páh gáu gĭng-dáng Ó̤-dê-lé gì Donau Ò̤ biĕng-dău.
  1227 nièng, ĭ dái bĭng kó̤ páh Să̤-hâ, bău-ùi hiā guók gì siū-dŭ. Cêu găk Să̤-hâ buóh siōng dàu-hòng cĭ sèng, Genghis Khan bâng-sī. Mùng-gū nè̤ng dĕk-lìng-é ng-niông Să̤-hâ nè̤ng báik ciā dâi-gié. Mò̤-niŏh-òng Să̤-hâ hióng Mùng-gū dàu-hòng.
  Genghis Khan gì hâiu-dâi Kublai găk 1271 nièng gāi guók-hô̤ hô̤ lā̤ Dâi-nguòng, gióng-lĭk Nguòng-dièu. Ké̤ṳk ĭ siông miêu-hô̤ Tái-cū (太祖), ié-hô̤ Séng-ū Huòng-dá̤ (聖武皇帝).
  
title: Genghis Khan
wikitext: [[File:YuanEmperorAlbumGenghisPortrait.jpg|thumb|right|200px|Genghis Khan]]
  '''Genghis Khan''' ([[Mùng-gū-ngṳ̄]]: {{MongolUnicode|ᠴᠢᠩᠭᠢᠰ <br />ᠬᠠᠭᠠᠨ}}, 1162 n. - 1227 n. 8 ng. 25 h.) miàng '''Temüjin''' ({{MongolUnicode|ᠲᠡᠮᠦᠵᠢᠨ}}), sê [[Mùng-gū Dá̤-guók]] gì gióng-lĭk-ciā. 
  
  Ĭ găk 1206 nièng tūng-ék [[Mùng-gū]], cê̤ṳ-chĭng Genghis Khan, é-sé̤ṳ sê „[[Hāi|Dâi-hāi]] gì [[Khan]]“. Gáu-muōi-lāu páh [[Să̤-hâ]] gâe̤ng [[Gĭng-guók]], miĕk [[Să̤-lièu]], bô puái buô-dôi hióng să̤ páh, miĕk lâi iā sâ̤ guók-gă, tié-lāu páh gáu gĭng-dáng [[Ó̤-dê-lé]] gì [[Donau Ò̤]] biĕng-dău.
  
  1227 nièng, ĭ dái bĭng kó̤ páh Să̤-hâ, bău-ùi hiā guók gì siū-dŭ. Cêu găk Să̤-hâ buóh siōng dàu-hòng cĭ sèng, Genghis Khan bâng-sī. Mùng-gū nè̤ng dĕk-lìng-é ng-niông Să̤-hâ nè̤ng báik ciā dâi-gié. Mò̤-niŏh-òng Să̤-hâ hióng Mùng-gū dàu-hòng.
  
  Genghis Khan gì hâiu-dâi [[Kublai]] găk 1271 nièng gāi guók-hô̤ hô̤ lā̤ Dâi-nguòng, gióng-lĭk [[Nguòng-dièu]]. Ké̤ṳk ĭ siông [[miêu-hô̤]] '''Tái-cū''' (太祖), [[ié-hô̤]] '''Séng-ū Huòng-dá̤''' (聖武皇帝).
  
  {{Lifetime|1162|1227|Genghis Khan}}
  
  [[分類:Mùng-gū ìng-ŭk]]
  [[分類:Mùng-gū Khan]]
  [[分類:Nguòng-dièu huòng-dá̤]]